דגל ערב הסעודית

דגל ערב הסעודית (בערבית: علم السعودية) הוא דגלה הלאומי של ערב הסעודית. עיצובו רקע ירוק, ועליו כתובת ה"שהאדה" בערבית וחרב המסמלת צדק, שניהם בצבע לבן.

== היסטוריה ==
דגל ערב הסעודית מקורו בדגל התנועה הוואהבית, שהוקמה בתחילת המאה ה-18. 

מספר מדינות סעודיות קדומות, בהם אמירות דיהרייה (1727-1818), אמירות נג'ד (1822-1891) ואמירות ריאד (1902-1921) החזיקו בדגל ירוק ששלישו הימני לבן, ועליו השהאדה. 

ב-1912, לאחר כיבוש אל-אחסא והקמת אמירות ריאד ואל-אחסה, הוסיף אבן סעוד לדגלו שתי חרבות לבנות מוצלבות מעל השהאדה, לסמל את כיבושיו וחוזקו.

ב-1921, לאחר הקמת סולטנות נג'ד, הוסרה חרב אחת מהדגל, כיוון ששם המדינה כלל רק מילה אחת.

ב-1926, לאחר הקמת ממלכת נג'ד וחג'אז, הועברה החרב לתחתית הדגל ונוסף לו הכיתוב "نصر من الله وفتح قريب", הלקוח מסורת א-צף<ref>סורה 61, פסוק יד</ref>, ומתורגם בתרגום אורי רובין כ"ניצחון מעם אלוהים והכרעה קרבה ובאה". 

עם הקמת ממלכת ערב הסעודית בשנת 1932 אימצה הממלכה דגל שכלל רק את השהאדה, כתובה בקליגרפיה, ותחתיה חרב. בשנים שלאחר המדינה הוצר הפס הלבן שמימין לדגל ב-1934, והוסר ב-1937.

בשנת 1978 קיבל הדגל את עיצובו הנוכחי, עם החלפת החרב שעל הדגל.

ב-2007 הוצע לקבל דגל אזרחי נוסף לערב הסעודית, שישמש את הממלכה לצורכי חול, בנוסף לדגל הרשמי עליו כתובה השהאדה<ref></ref>.

== עיצוב ==
דגל ערב הסעודית עם חלוקת ה[[שהאדה למילים.]]
על הדגל כתובות בקליגרפיה ערבית את ה"שהאדה" - הצהרת האמונה האיסלמית:

<big>لا إله إلا الله محمد رسول الله</big>

ובתעתוק לעברית:

לַא אִלַּהַה אִלַּא (א)לְלַה מֻחַמַּד רַסוּל (א)לְלַה

שפירושן:

אין אלוהים מלבדי אללה ומוחמד שליח אללה

הפסוק נחשב לקדוש ולפיכך נאסרת הדפסתו של הדגל על אביזרי לבוש יומיים או עצמים אחרים. ברוח זו מחתה ערב הסעודית כנגד כוונת התאחדות הכדורגל העולמית (פיפ"א) להטביע את דגלה על כדורי רגל הכוללים את כל דגלי המדינות שהשתתפו בגביע העולם בכדורגל בשנת 2002. בעיטה בכדור ועליו הפסוק המקודש נתפסה כבושה למוחמד ולאסלאם ולכן כבלתי נסבלת. בנוסף, כיוון שהדגל נושא את "דבר האל", לעולם אינו מורד אל חצי התורן כסימן אבל, מעשה שיתפס ככפירה בפסוק. בניגוד לרוב הדגלים, מודפס הדגל הסעודי משני צידיו כך שכאשר הוא מונף ניתן תמיד לקרוא את פסוק השאהדה מימין לשמאל וחודה של החרב פונה שמאלה.

דגלים ירוקים הנושאים טקסט זה או טקסטים אחרים בערבית נפוצים ברחבי עולם האסלאמי (השווה, למשל, את דגל תנועת החמאס), ואין לבלבל בינם לבין דגל ערב הסעודית. יצוין, כי דגלים אלו לרוב אינם נושאים את סמל החרב.

צבעו הירוק של הדגל הוא הצבע המסורתי שמזוהה עם האסלאם, ובדומה לדגלים אסלאמיים אחרים, הצבע נגזר, על פי המסורת, מהגלימה הירוקה שעטה הנביא מוחמד. בגרסותיו המוקדמות של הדגל סימלה החרב את כיבושיו הנרחבים של אִבְּן סָעוּד, אבי שושלת המלכה הסעודית, בתחילת המאה ה-20.

דגל זה מכיל את הריכוז הגבוה ביותר של הצבע הירוק – 91.6% ממנו צבועים בירוק.

==גלריה==
<gallery>
קובץ:Flag of the Emirate of Riyadh (1902-1913).svg|דגל אמירות דיהרייה, אמירות נג'ד ואמירות ריאד
קובץ:Flag of Saudi Arabia (1938-1973).svg|דגל ערב הסעודית (1938-1973)
קובץ:Flag of the Sultanate of Nejd.svg|alt=|דגל סולטנות נג'ד (1921-1926)
קובץ:Flag of the Kingdom of Hejaz and Nejd.svg|alt=|דגל ממלכת נג'ד וחג'אז (1926-1932)
קובץ:Flag of the Emirate of Nejd and Hasa.svg|דגל אמירות ריאד ואל-חסה
קובץ:Royal Standard of Saudi Arabia.svg|דגל מלכותי של ערב הסעודית
</gallery>

==ראו גם==

==קישורים חיצוניים==

* 
* 

==הערות שוליים==

ערב הסעודית, דגל
קטגוריה:ערב הסעודית: סמלים לאומיים
ערב הסעודית
ערב הסעודית
קטגוריה:שהאדה
קטגוריה:ערב הסעודית: דת